De Niro anbefalte Streep til en av rollene i krigsfilmen (1978), om tre hjortejegere som må delta i Vietnamkrigen. Streep spilte kjæresten til De Niros rollefigur. Forfatter Karina Longworth skrev i biografien at Streep argumenterte for «kvinnelig myndiggjøring ved å spille en kvinne som var ukjent med det begrepet – en normal dame fra en gjennomsnittlig amerikansk småby som kun kjente til ydmykhet». Streep ble nominert til sin første Oscar for rollen. I 1978 hadde hun også en av hovedrollene i miniserien . Hun spilte en tysk kvinne som er gift med en jødisk kunstner i Nazi-Tyskland. Streep vant en Primetime Emmy Award for rollen. Det året spilte hun også Katherina i Papps oppsetning av Shakespeare-stykket i Central Park.